b'\n_START_ARTICLE_\nCartman Gets an Anal Probe\n_START_SECTION_\nPlot resum\xc3\xa9\n_START_PARAGRAPH_\nDa Kyle, Stan, Kenny og Cartman venter p\xc3\xa5 skolebussen, fort\xc3\xa6ller Cartman drengene om en dr\xc3\xb8m han havde den forudg\xc3\xa5ende nat, om at han bliver bortf\xc3\xb8rt af rumv\xc3\xa6sener. De andre pr\xc3\xb8ver at overbevise ham om at det faktisk skete, men Cartman n\xc3\xa6gter at tro p\xc3\xa5 dem. Chef standser sin bil og sp\xc3\xb8rger om drengene s\xc3\xa5 rumskibet aftenen f\xc3\xb8r og bekr\xc3\xa6fter dermed uanende Cartmans "dr\xc3\xb8m" og fort\xc3\xa6ller herefter historier om rumv\xc3\xa6sner der s\xc3\xa6tter prober op i endetarmen (hvilket Cartman igennem hele episoden afviser er sket for ham). Efter at Chef forlader dem, samler skolebussen drengene op og de ser i forf\xc3\xa6rdelse at rumv\xc3\xa6senerne bortf\xc3\xb8rer Kyles lillebroder, Ike. Kyle bruger resten af episoden p\xc3\xa5 at pr\xc3\xb8ve at redde ham._NEWLINE_I skolen begynder Cartman at prutte ild og Kyle pr\xc3\xb8ver uden held at overbeviser sin l\xc3\xa6rer, Mr. Garrison, om at han skal have lov at forlade klasselokalet og lede efter sin broder. Da Chef finder ud af at Kyles broder er blevet bortf\xc3\xb8rt og han ser en maskine komme til syne fra Cartmans bagdel, hj\xc3\xa6lper han drengene med at flygte fra skolen ved at starte brandalarmen. Da de er udenfor gentager Cartman at hans bortf\xc3\xb8relsen blot var en dr\xc3\xb8m, da han pludselig bliver ramt af en str\xc3\xa5le, hvorefter han begynder at synge og danse. Snart derefter dukker et rumskib op. Kyle kaster en sten mod det og rumskibet skyder tilbage, hvilket sender Kenny ud p\xc3\xa5 vejen hvor han bliver k\xc3\xb8rt over en af ko-flok og en politibil, hvilket dr\xc3\xa6ber ham._NEWLINE_Stan og Kyle m\xc3\xb8der Wendy ved Stark\'s Pond og hun foresl\xc3\xa5r at de bruger maskine, der sidder fast inden i Cartman til at kontakte rumv\xc3\xa6senerne. For at lokke dem tilbage binder de Cartman til et tr\xc3\xa6 og n\xc3\xa6ste gang han fiser kommer en 80 fod (24 m) parabol frem fra hans bagende. Rumskibet ankommer og Ike hopper i sikkerhed. I mellemtiden pr\xc3\xb8ver rumv\xc3\xa6senerne at kommunikere med k\xc3\xb8erne i omr\xc3\xa5det, da de mener at det er de mest intelligente v\xc3\xa6sener p\xc3\xa5 planeten. Cartman bliver igen bortf\xc3\xb8rt af rumv\xc3\xa6senerne og tilbageleveret til busstopstedet den efterf\xc3\xb8lgende dag.'